recursal/SuperWikiNEXT-32B huggingface dataset:
En typisk japansk matrett
**Mattradisjonene i Japan** skiller seg fra andre asiatiske lands måter å tilberede maten på. I Japan er man nøye med å bevare råvarenes naturlige smak, og hvordan de holder på smaken gjennom tilberedning. I Shogun-perioden pågikk i middelalderen skjedde det store endringer i den japanske matlagingen.[] ble oppmerksomme på vestlig kultur, og dette forandret måtene de tidligere hadde laget maten på.

Det japanske kjøkken
--------------------

Før 1868 hadde Japan Sakoku, en lov som sa at japanerne ikke fikk reise ut av landet, og utlendinger fikk heller ikke lov til å komme inn i landet.[] Det var også svært få andre land som fikk gjøre handel med Japan. I 1868 ble denne loven opphevet, og «Det japanske kjøkken» oppstod som begrep for den tradisjonelle japanske maten som er tilberedt på en mer moderne måte enn tidligere. Kjøkkenet var tradisjonelt, men tok i bruk de nye ingrediensene, hjelpemidlene og metodene som kom til landet.

Matprodukter
------------

En tradisjon japanerne har når det gjelder mat, er å feire og hylle varene de forskjellige årstidene bringer. Om sommeren spiser de mye Unagi, som er en ål. Våren markeres med bambusskudd. Om høsten spiser de matsutake, som er en type sopp.

Japan er en øygruppe uten betydelig beitemark,[] slik at kjøttproduksjon er mer krevende og mindre omfattende sammenlignet med andre land.

Bordskikk
---------

Japanerne har spesielle tradisjoner når det gjelder bordskikk og mat. De er veldig nøye på hvordan maten blir presentert for den som skal spise. De forskjellige rettene serveres for seg, og ofte i flere små skåler og på fat. Under måltidene brukes spisepinner, og det er egne regler for hvordan de skal brukes. Pinner som stikkes loddrett ned i risen er en del av det japanske begravelsesritualet.[]

Ris
---

Ris er et svært viktig produkt i den japanske mattradisjonen og blir sett på som grunnstammen i det japanske kjøkkenet. Short grain er den dominerende rissorten. Denne type ris er seigere enn den som vanligvis brukes i Vesten. Det er også lettere å lage andre retter som inneholder ris som for eksempel sushi.

Sushi
-----

Sushi er en populær rett, i både Japan og andre deler av verden. Den inneholder i all hovedsak ris som er blandet med eddik. Risen blir toppet eller rullet inn i diverse fisk, kjøtt, skalldyr eller tang. Rå fisk blir ofte brukt i sushi, og japanerne er svært opptatt av kvaliteten på råvarene og ofte blir norsk laks valgt.[] Sushi serveres som regel sammen med wasabi, gari (syltet ingefær) og soyasaus. Nigiri, maki og gunkan maki er navn på forskjellige sushiretter.

Andre tradisjonelle japanske retter er:

* Shabu shabu
* Teppanyaki
* Soba
* Tempura
* Chankonabe

Litteratur
----------

* 
* 
* 

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** SUDOC **·** NDL
 |
**Bergen Realistforening** (forkortet RF) er en studentforening og konsertarrangør i Bergen.

Historie
--------

**Bergen Realistforening** ble stiftet 18. februar 1959. Foreningen ble startet som fakultetsforening ved det matematisk-naturvitenskapelige fakultet ved Universitetet i Bergen. Arrangementer som dans og medlemskvelder ble hold på Alrek og senere i studenthuset Villaen på Nygårshøyden, der Studentsenteret er i dag.

Da Villaen ble revet ble studentforeningene som hold til der tvunget til å finne nye tilholdssted. Redningen ble Hulen som RF drev sammen med Aktive Studenters Forening (i RF-kretser kjent som DUF) frem til Det Akademiske Kvarter åpnet. Onsdag var ASFs dag, RF hadde torsdagen og fredag og lørdag ble drevet av Hulestyret – i praksis RF og ASF.

Etter Kvarterets åpning har RF hatt sin hoveddrift hver torsdag i Teglverket.

Organisasjon
------------

RF har i dag de fleste arrangementene sine på Det Akademiske Kvarter, det være seg konserter eller foredrag. Foreningen daglige drift utføres av opptil 27 styremedlemmer som står for all drift, planlegging og avvikling av arrangementene. I tillegg fins et knippe b-pamper (tidligere styremedlemmer) som hjelper til med arrangementavvikling.

Foreningen er kategorisert som ideell organisasjon og er fritatt merverdiavgift (MVA).

### Styret

Styret i foreningen består av 27 personer. Styremøte avholdes hver torsdag. Foreningens daglige leder er Presidenten. Styret har følgende verv/grupper:

* President
* Visepresident
* Økonomiansvarlig/kasserergruppe
* PR-koordinator/PR-gruppe ("Blæst")
* Booking-koordinator/bookinggruppe ("Capring")
* Aktivitet
* Søknadsgruppen

Styret oppretter også komiteer på eget initiativ.

Styret velger også et Raad bestående av dertil egnede tidligere styremedlemmer. Raadet kalles også "Vise menn".

Styrets medlemmer kalles "aktive" medlemmer eller a-pamper.

### Generalforsamling

Foreningen avholder generalforsamling (GF) to ganger i året, som regel i starten av semesteret. Nye medlemmer velges ved GF i en periode på to semester med mulighet for gjenvalg.

Capra Hircus Capra Caprarum
---------------------------

Hans Majestet Capra Hircus Capra Caprarum er foreninges høye beskytter.

Eksterne lenker
---------------

* Offisielt nettsted Rediger på Wikidata
**Mater semper certa est** («[Hvem som er] Mor er alltid sikkert») er et romersk rettsprinsipp, som ble regnet for et helt grunnleggende prinsipp man ikke kunne føre bevis imot. Prinsippet stadfester at et barns mor alltid er kjent, eller mer nøyaktig at det er kjent ved det at den fødende alltid betraktes som mor til barnet som fødes.

At morskap *alltid* er sikkert, betinget altså sikker kunnskap om hvilken kvinne som hadde født barnet; også i oldtiden kjente man disputter om rett moderskap, jf. Bibelens fortelling i Første Kongebok 3,16-28. I den beretningen dreier det om to kvinner som føder omtrent samtidig. En natt dør det ene barnet. Den av kvinnene som om morgenen har det døde barnet ved sin side, hevder at den andre kvinnen i løpet av natten har forbyttet barna. Men selv i dette eksempelet dreier det seg ikke om rettsusikkerhet, kun om usikkerhet om faktum. Prinsippet *Mater semper certa est* står fast.

Men siden det første barnet ble født som følge av in vitro-fertilisering i 1978 er prinsippet i sin enkelhet blitt problematisk, da barnet kan ha både en genetisk og en bærende mor. Begge kan i hver sin forstand oppfattes som biologisk mor, dersom man ikke setter likhetstegn mellom biologi og genetikk.

Lovgivningen er derfor i en del land blitt presisert. De land som har presisert rettsprinsippet har alle holdt fast at mor i rettslig forstand er den fødende mor. I Tyskland ble den borgerlige rettsbok endret ved at det i 1997 ble innføyd en ny § 1591: *«Mutter eines Kindes ist die Frau, die es geboren hat.»* (Moren til et barn er den kvinne som har født det).

Dette er også slik regulert i norsk lov. En ny § 2 ble tilføyd i 1997 i Lov om barn og foreldre (barneloven): *«Som mor til barnet skal reknast den kvinna som har fødd barnet. ...»*

Se også
-------

* Pater est-regelen
**Marta Frogg** (født 18. mars 1871 i Østre Moland, død 2. april 1950 i Oslo) var en norsk skuespillerinne, sangerinne og suffløse.

Familie
-------

Marta Frogg var datter av murmester Olaus Olsen og Inger Marie Rynning Kristensen, og søster av skuespillerinnen Ragna Wettergreen. Hun ble 25. november 1891 gift i Kristiania med senere overrettssakfører Nicolai Frogg. Hun var mor til skuespiller Odd Frogg. I samtiden ble slektsnavnet ofte skrevet *Frog*.

Liv og virke
------------

Marta Frogg debuterte 1. november 1907 ved Fahlstrøms Theater i rollen som *Anette* i *Ugifte Mødre*, der hennes søster Ragna Wettergreen spilte rollen som *Lucie*.

Hun medvirket i 1911 i *Skuespillertourneen*. Foruten medvirkning i skuespill, fremførte hun gjerne viser og sanger.

Sesongen 1927-1928 var hun suffløse ved Agnes Mowinckels teater Balkongen.

Roller i utvalg
---------------

* *Anette* i *Ugifte Mødre* av Eugène Brieux (Fahlstrøms Theater, 1907)

Referanser
----------

1. 1 2   sceneweb.no[Hentet fra Wikidata]
2. ↑  *Social-Demokraten 1907.10.29*. Norge, Oslo. 1907. s. 2.
3. ↑  *Norske kvinder*. Kristiania: Berg & Høgh. 1925. s. 314.
4. ↑  *Bratsberg-Demokraten 1911.02.15*. Norge, Telemark, Skien. 1911. s. 2.
5. ↑  *Tidens Krav 1914.12.02*. Norge, Møre og Romsdal, Kristiansund. 1914. s. 3.

Kilder
------

* Jensson, Liv (1981). *Biografisk skuespillerleksikon*. Universitetsforl. s. 57. ISBN 8200056228.

Eksterne lenker
---------------

* (no) Marta Frogg hos Sceneweb Rediger på Wikidata
**Allin Paul Savage** (født 25. juli 1947 i Toronto), canadisk curlingspiller som deltok i de olympiske leker 1998 i Nagano.

Savage vant en olympisk sølvmedalje i curling under vinter-OL 1998 i Nagano. Han var med på det canadiske laget som kom på andreplass i curlingturneringen for menn bak Sveits. De vant semifinalen over USA med 7-1 mend tapte finalen til Sveits med 9-3. De andre på laget var Mike Harris, Collin Mitchell, George Karrys og Richard Hart.

Han ble verdensmester i curling 1983 i Regina i Canada.

OL-medaljer
-----------

* 1998 Japans flagg Nagano - Sølv Sølv i curling, menn Canadas flagg Canada

Referanser
----------

Eksterne lenker
---------------

* (en) Paul Savage på Internet Movie Database Rediger på Wikidata
* (en) Paul Savage – Olympedia Rediger på Wikidata

* (en) Paul Savage – Sports-Reference (OL-resultater – arkivert) Rediger på Wikidata

* (en) Paul Savage – World Curling Tour Rediger på Wikidata

* (en) Paul Savage – World Curling Federation Rediger på Wikidata
**Trond Fevolden** (født 30. desember 1951 på Fevolden i Sør-Fron) er tidligere departementsråd i Kunnskapsdepartementet. 

Fevolden fullførte hovedfag i statsvitenskap fra Universitetet i Oslo i 1980. Han var gjesteforsker ved Stanford University i 1991-92. Fra 1988 til 1992 var han avdelingsdirektør ved Statsministerens kontor. I 1992 ble han utnevnt til departementsråd i Kirke-, utdannings- og forskningsdepartementet, som i 2002 ble fisjonert til Utdannings- og forskningsdepartementet og som i 2006 ble omdøpt til Kunnskapsdepartementet. Fra 2016 gikk han over til stilling som spesialrådgiver i Kunnskapsdepartementet.

Sammen med Sølvi Lillejord har han utgitt boka *Kvalitetsarbeid i skolen* ISBN 9788215008097. Fevolden er sønn av Asbjørn Fevolden.

Referanser
----------

1. ↑  khrono.no Skarheim vil bli ny departementsråd 17.02.2016
2. ↑  regjeringen.no Petter Skarheim ny departementsråd i Kunnskapsdepartementet 01.04.2016

Eksterne lenker
---------------

* 

* (no) Publikasjoner av Trond Fevolden i BIBSYS

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF
 |
**Thomas Parker** (født 23. juli 1666, død 28. april 1732) var en britisk politiker. Han var 1. jarl av Macclesfield og fra 1718 til 1725 rikskansler.

Parker ble født i Staffordshire og utdannet ved Adams' Grammar School og Trinity College i Cambridge. Han giftet seg med Elizabeth Carrier, hvis søster var gift med George Anson, 1. baron Anson. I 1691 ble han advokat, og i 1704 parlamentsmedlem for Whigs. Året etter ble han slått til ridder. 

I 1710 fikk han tilbud om embetet som rikskansler, men tok det ikke imot. Han ble i stedet medlem av Privy Council. I 1713 ble han medlem av Royal Society, og i 1714 ble han utnevnt til baron Parker av Macclesfield, et livstidsbaroni. I 1718 ble han elevert til jarl av Macclesfield, og utnevnt til rikskansler. Han fikk også den subsidiære tittelen Viscount Parker.

Allerede i 1721 ble han implisert i økonomiske uregelmessigheter, men fortsatte som rikskansler. Først i 1724 ble han tvunget til å trekke seg, og han gikk formelt av året etter. Da ble han også funnet skyldig i korrupsjon, etter en tiltale om at han hadde tatt imot mer enn 100 000 pund i bestikkelser, en sum som tilsvarer mange millioner i dagens pundverdi. Han ble ilagt en bot på 30 000 pund og fengslet i Tower of London inntil han hadde gjort opp for seg. Parker var en meget velstående mann, men da mye av hans rikdom kom fra bestikkelsene ble pengene inndratt, og det tok derfor tid før han kunne betale boten. Sine siste år tilbrakte han for det meste på Shirburn Castle, hvor han også er gravlagt.

Hans sønn, den kjente astronomen George Parker, arvet jarletittelen.

Referanser
----------

1. 1 2   Social Networks and Archival Context, oppført som Thomas Parker, 1st Earl of Macclesfield, SNAC Ark-ID w6pr8fdd, besøkt 9. oktober 2017[Hentet fra Wikidata]
2. 1 2   Kindred Britain[Hentet fra Wikidata]
3. ↑   The Peerage person ID p2740.htm#i27394, besøkt 7. august 2020[Hentet fra Wikidata]
4. 1 2 3   The Peerage[Hentet fra Wikidata]

|  |  |  |
| --- | --- | --- |
| Forgjenger:**William Cowper** | **Rikskansler i England**(1718–1725) | Etterfølger:**Komité** |
| Forgjenger:**Ny opprettelse** | **Jarl av Macclesfield**(1718–1732) | Etterfølger:**George Parker** |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** NLA
 |
*For fotballspilleren se: Thomas Pereira*

**Thomas Pereyra** eller **Tomé Pereira** (født 1. november 1645 i São Martinho do Vale i Famalicão i Portugal, død 24. desember 1708 i Beijing i Kina) var en portugisisk jesuitt og musiker som virket som misjonær i Kina fra 1672. 

Han var blant annet i Macao; der var han innskrevet ved jesuittenes universitetskollegium São Paulo.

Pater Pereyra ble tilknyttet Kanxikeiserens hoff i Beijing i 1673 som hoffmusiker. Han og keiseren ble venner, og keiseren forsøkte senere å få den katolske kirke til å utnevne Pereyra til øverste leder for den katolske misjon i Kina. 

I 1689 ble Pereyra og hans medbror pater Jean-François Gerbillon sendt med de mandsjuiske forhandlere som tolker til Nipchu (Nertsjinsk), der forhandlinger med Russland førte til Nertsjinsktraktaten (1689) som innbar at russerne måtte oppgi to utposter – hvorav den viktigste var fortet *Albazin*, og at mellom Kina og Russland skulle løpe langs Stanovojryggen (nord for Amur) og elven Argun.

I perioden 1688 til 1694 var han, sammen med den franske jesuittpater Antoine Thomas, *de facto* interim direktør for det keiserlige astronomibyrå, ettersom den egentlige leder ikke var i Kina da. 

Det var særlig innen musikken han markerte seg. Han forfattet et viktig traktat for det kinesiske publikum og europeisk musikk, bygde et orgel og et klokkespill som begge ble benyttet i en av kirkene i Beijing. Pater Pereyra regnes som den som introduserte europeisk musill til Kina. Det var han som utviklet kinesiske begreper som oversettelse av Vestens musikkterminologi, og mange av de uttrykkene er fremdeles i bruk.

Se også
-------

* Liste over kinamisjonærer tilhørende jesuittordenen

Referanser
----------

1. 1 2   oppført som Tomás Pereira, imslp.org, besøkt 9. oktober 2017[Hentet fra Wikidata]
2. ↑  Huang Qichen: *«The First University in Macau: The Colégio de São Paulo»*, i John W. Witek (red.): *Religion and Culture: An International Symposium Commemorating The Fourth Centenary of the University College of St. Paul – Macau, 28 November to 1 December 1994*, Macau: Instituto Cultural de Macau, 1999, s. 257-260

Litteratur
----------

* Joseph Schobert Sebes, *The Treaty of Nerchinsk (Nipchu) 1689. A Case Study of the Initial Period of Sino-Russian Diplomatic Relations Based on the Unpublished Diary of Father Thomas Pereyra of the Society of Jesus.* (1957-8)

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***Calocoris roseomaculatus***, er en tege tilhørende bladtegene (Miridae). Den lever på varme solfylte blomsterenger.

*Calocoris roseomaculatus* finnes i det sørlige Norge, særlig langs kysten, til og med Rogaland. Den mangler på vestlandet, men er funnet i ytre Møre og Romsdal. Den er vanlig sørover i Europa.

Utseende
--------

*Calocoris roseomaculatus* er ca. 6-8 millimeter lang og på oversiden av kroppen har den fine svarte hår. Grunnfargen fargen på kroppen er grønngrå, med markerte røde og svarte flekker. Hodet kan ha svarte tegninger, likeså scutellets midtlinje og bakhjørnene på pronotum. Antennene er grågrønn eller litt gulbrune.

Dekkvingens *clavus* er rød, men gulgrønn bakerst. Bak på *corium* er det to avgrensede røde flekker. *Membran* og *cuneus*, omslutter bakkroppspissen. Dekkvingens ytterste åre, på membranen, danner to lukkede celler, som hos de fleste bladtegene (Miridae).

Det er flere fargevarianter som har fått sine egne navn.

Levevis
-------

*Calocoris roseomaculatus* lever på soleksponerte urterike enger, steder med mye blomster. Tegen er dagaktiv og besøker ofte prestekrager og ryllik, hvor den suger plantesaft fra knopp eller stilk. De voksne (imago) finnes fra juni til august.

Hunnen legger egg på knopper, i barksprekker eller lignende steder. Overvintringen er som egg. De voksne finnes derfor fra juli og utover høsten.

Tegen har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (*imago*) for hvert hudskifte.

Systematisk inndeling
---------------------

**Treliste**
* Nebbmunner (Hemiptera)
	+ underorden **teger** (Heteroptera)
		- gruppe **Cimicomorpha**
			* familie **bladteger** (Miridae)
				+ underfamilien **Mirinae**
					- slekten *Calocoris*
						* ***Calocoris roseomaculatus* (DeGeer, 1773)**

Kilder
------

* Coulianos, C.-C. 1998. *Annotated Catalogue of the Hemiptera-Heteroptera of Norway*. Fauna Norwegia Ser.B 45 (1-2), side 11-39
* Gaun, Sven 1974. *Blomsterteger (Miridae)*. Danmarks Fauna 81, 279 sider

Eksterne lenker
---------------

* (en) *Calocoris roseomaculatus* i Global Biodiversity Information Facility Rediger på Wikidata

* (no) *Calocoris roseomaculatus* hos Artsdatabanken Rediger på Wikidata

* (sv) *Calocoris roseomaculatus* hos Dyntaxa Rediger på Wikidata

* (en) *Calocoris roseomaculatus* hos Fauna Europaea Rediger på Wikidata

* (en) *Calocoris roseomaculatus* hos NCBI Rediger på Wikidata

* (en) *Kategori:Calocoris roseomaculatus* – bilder, video eller lyd på Wikimedia Commons Rediger på Wikidata
* Norsk entomologisk forening – for deg som vil lære mer om insekter.
***Dangerous Paths*** er en amerikansk stumfilm fra 1921, regissert av Duke Worne.

Handling
--------

I stedet for å bli tvunget av stemoren sin til å gifte seg med velstående - men grusomme - Silas Newton, forlater Ruth Hammond hjemmet sitt og reiser til storbyen. Der får hun hjelp av Violet Benson. Newton finner henne snart, men hun får ham kastet ut av hotellet hvor hun holder til.

Newton sprer deretter falske rykter om Ruth, noe som forårsaker en skandale i landsbyen deres. Men pastor Emerson, som er forelsket i Ruth, tar hånd om både Ruth og Violet. I en preken fordømmer Emerson alle som snakket stygt om Ruth bak ryggen på henne.

Skuespillere
------------

* Neva Gerber som Ruth Hammond
* Ben F. Wilson som John Emerson
* Edith Stayart som Violet Benson
* Joseph W. Girard som Silas Newton
* Henry Van Sickle som Noah Hammond
* Helen Gilmore som Deborah Hammond

Referanser
----------

1. ↑  «AFI|Catalog». *catalog.afi.com*. Besøkt 11. januar 2023.

Eksterne lenker
---------------

* (en) *Dangerous Paths* på Internet Movie Database Rediger på Wikidata
Omslagsbildet på *Måltid*
***Måltid*** er Samla Mammas Mannas andre album og ble utgitt på Silence Records i 1973. Denne plata innebar en videreutvikling i forhold til det noe mer primitive og enkle debutalbumet deres, mye på grunn av bedre låtmateriale og mer komplekse arrangementer. 

Dette var også gitarist Coste Apetreas debut med bandet. Etter 30 år står *Måltid* fortsatt som en milepæl innen den mer eksperimentelle formen for progressiv rock (også kalt «RIO» eller «avant-prog»).

Sporliste
---------

1. «Dundrets fröjder» – 10:43
2. «Oförutsedd förlossning» – 3:10
3. «Den återupplivade låten» – 5:53
4. «Folkvisa i morse» – 2:07
5. «Syster system» – 2:27
6. «Tärningen» – 3:33
7. «Svackorpoängen» – 3:11
8. «Minareten» – 8:21
9. «Værelseds tilbud» – 2:26Bonusspor på CD-utgivelsen fra 1993
10. «Minareten II» – 4:42
11. «Circus apparatha» – 6:05
12. «Probably the Probably» – 3:55

Kilder
------

* Albumet på Discogs

Eksterne lenker
---------------

* (en) *Måltid (album)* på Discogs Rediger på Wikidata

* (en) *Måltid (album)* på MusicBrainz Rediger på Wikidata

  



|  |  |
| --- | --- |
| Oppslagsverk/autoritetsdata | MusicBrainz
 |
Målselvfjorden
**Målselvfjorden** er en fjordarm av Malangen i Lenvik og Målselv kommuner i Troms. Fjorden er 16 kilometer lang og strekker seg sørover fra innløpet mellom Sultindvikneset i vest og Målnesodden i øst, til Karlstad i botnen av fjorden. Fjorden har navn etter Målselva, som munner ut innerst i fjorden.

Bygda Sultindvik (Ytre og Indre) ligger på vestsiden av fjorden like ved innløpet. Litt lenger inn i fjorden ligger bygda Målsnes på motsatt side. I den indre delen av fjorden ligger Ingvardholmen, Olderholmen og Killingholmen. Fylkesvei 854 går langs østsiden av fjorden fra Målsnes og ned mot Olsborg. På vestsiden går Fv261 i den ytre delen, mens Fv179 går langs den indre delen.

Referanser
----------

1. ↑  Målselvfjorden på Norgeskart.no fra Statens kartverk

Eksterne lenker
---------------

* (en) Målselvfjorden – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
Eksempel på en Triumph modell med retro-formgivning. Eksemplaret er en Bonneville T120, årsmodell 2019. Modellen er produsert med samme grunnleggende formgivning siden 1959.
**Triumph Motorcycles** ble etablert i 1984 av forretningsmannen John Bloor etter at han overtok rettighetene til å bruke navnet fra det opprinnelige selskapet Triumph Engineering som gikk konkurs. Det nye selskapet fortsetter en tradisjon med å lage motorsykler under Triumph-navnet som startet i 1902. Triumph er Englands største produsent av motorsykler og regnes også blant verdens ledende fabrikanter. I perioden juli 2012 til juni 2013 solgte Triumph 52 089 motorsykler, opp fra 48 957 året før.

Triumph var verdens ledende motorsykkelprodusent i etterkrigsårene, frem til det gikk kraftig nedover på 1970- og 80-tallet. Utover 2000-tallet har det nye selskapet hatt en jevn og kraftig vekst og lanserer stadig nye modeller innenfor de fleste segmenter for motorsykler. For 2014 sikter Triumph mot en produksjon på 240 000 enheter ved sine fabrikker i England, Thailand og India.

Referanser
----------

1. ↑  «Triumph Motorcycles Hit 50,000 Sales Worldwide». *RideApart.com* **(engelsk)**. Besøkt 1. juli 2023.
2. ↑  Kilde: MC-avisa nr. 1 - 2014 / Norsk Motorsykkelkatalog 2014

Eksterne lenker
---------------

* Offisielt nettsted Rediger på Wikidata

* (en) Triumph motorcycles – kategori av bilder, video eller lyd på Commons Rediger på Wikidata
**Vassarvmåler** (*Euphyia unangulata*) er en sommerfugl i gruppen av de egentlige målere (Geometridae). I Norge er den funnet nord til Sør-Trøndelag.

Utseende
--------

En middelsstor (vingespenn 22 – 27 mm), slank, brokete måler. Den ligner mange andre Larentiinae men kjennes lett på det jevnbrede, snøhvite tverrbåndet litt utenfor forvingens midt. Forvingen er lysbrun ved roten, nær midten med et bredt, brunt tverrbånd. Dette båndet er omtrent en og en halv gang så bredt ved forkanten som ved bakkanten. Det har en knekk ved innerkanten i den bakerste halvdelen og en vinkelformet utbuktning på ytterkanten litt foran midten. Båndet har fire mer eller mindre tydelige, bølgete, mørke striper. Utenfor det ligger et jevnbredt, snøhvitt tverrbånd. Vingens ytterkant er lysbrun med en smalt, hvitt siksak-tevrrbånd. Bakvingen er snøhvit med fire utydelige, smale, lysbrune tverrbånd. Ytterkanten er lysbrun. Larven er purpuraktig brun med en rekke av svarte og hvite, firkantede flekker langs ryggen. Den har ganske korte børster.

Levevis
-------

Larven lever på vassarve (*Stellaria media*) og beslektede planter. De voksne målerne flyr i juni – juli.

Utbredelse
----------

Arten finnes i hele Europa og Nord-Asia østover til Sakhalin, Japan og Korea. Den forekommer også i Nord-Amerika, men disse bestandene blir av noen regnet for å være en egen art. I Norge finnes den nord til Sør-Trøndelag.

Litteratur
----------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker
---------------

* (en) *vassarvmåler* i Encyclopedia of Life Rediger på Wikidata

* (en) *vassarvmåler* i Global Biodiversity Information Facility Rediger på Wikidata

* (no) *vassarvmåler* hos Artsdatabanken Rediger på Wikidata

* (sv) *vassarvmåler* hos Dyntaxa Rediger på Wikidata

* (en) *vassarvmåler* hos Fauna Europaea Rediger på Wikidata

* (en) *vassarvmåler* hos ITIS Rediger på Wikidata

* (en) *vassarvmåler* hos NCBI Rediger på Wikidata

* (en) *Kategori:Euphyia unangulata* – bilder, video eller lyd på Wikimedia Commons Rediger på Wikidata
* Nettsiden *Svenska Fjärilar*, med bildegalleri
* UK moths, *Euphyia unangulata*
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site Arkivert 6. juni 2011 hos Wayback Machine.
*For å lese om* meander *som ornament i kunsten, se meanderbord*
Meandere på Nowitna-elven i Alaska
Meandere i den flate Finndalen i Oppland.
Meandere i elva Cauto på Cuba.
**Meander** er en vid sving i et elveløp i flatt landskap. De oppstår som følge av vannets tendens til å renne i spiral når det renner langsomt og uhindret på svakt skrånende underlag. En elv som flyter gjennom en vid dal eller flat eng vil tendere til å følge og danne en meanderkurs ettersom den lagrer sedimenter og må svinge utenom disse, og får således et «slangemønster» eller gjentatte buete løp i konvekse og konkave linjer. Typisk for slike meanderelver er Mississippielven i USA. Et annet eksempel er Leiras meandere øst og nordøst for Lillestrøm som er lett å se ved innflyvning til Gardermoen sørfra. Eller Nidelva i Froland kommune.

En elvemeander blir dannet ettersom elven flyter raskere på utsiden av kanten av en liten kurve og saktere på innsiden av kurven. Avsetninger av sedimenter skjer på innsiden av kurven ettersom elven, som flyter sakte, ikke frakter sedimenter, men dytter dem foran seg. Der elva renner i sand kan den utvikle et meandermønster. I meanderløpet eroderer elva i yttersvingene og avsetter i materiale i innersvingene. På den måten flytter elveleiet seg fra side til side i dalbunnen.

Over tid kan slike meandere føre til at noen svinger går helt rundt og møter seg selv. Det vil da bli starten på en ny meander, samt at det tidligere elveløpet tetter seg til og danner en c-formet innsjø – kalt en kroksjø eller en meandersjø.

Mange steder i verden bygges demninger og diker for å hindre elver i å meandrere.

Betegnelsen er avledet fra en elv som ligger i dagens Tyrkia, men som antikkens grekere kalte Μαίανδρος, *Maiandros* (latin: *Maeander*); i dag er elvens tyrkiske navn *Büyük Menderes*.

Se også
-------

* Elv
* Kroksjø
* Våtmarksområde

Referanser
----------

1. ↑  Meanderen i Froland, Aust-Agder
2. ↑  «Meander». *Merriam-Webster*.
3. ↑  «Meander», *Bokmålsordboka*

Eksterne lenker
---------------

* (en) Meanders – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
Et **målrom** er en trippel av en mengde, en σ-algebra og et ikke-negativt mål på de ulike delmengdene gitt ved σ-algebraen. Mengden kan for eksempel være de reelle tallene. σ-algebra gir en måte å dele opp disse i ulike delmengder, for eksempel intervaller. {\displaystyle \mu } er en måte å tilordne et mål på hver delmengde i σ-algebraen, for eksempel lengden av hvert intervall.

Målrom et basiskonsept innen målteori, og generaliserer konsepter som lengde, areal og volum fra euklidsk geometri.

Definisjon
----------

En *mengde* er innen matematikk en veldefinert samling av objekter. En *σ-algebra* er videre en familie {\displaystyle {\mathcal {A}}} av delmengder i en gitt mengde {\displaystyle \Omega } slik at

1. {\displaystyle {\mathcal {A}}} er ikke tom.
2. Lukket under komplement: Hvis A er med i {\displaystyle {\mathcal {A}}} så er komplementet {\displaystyle A^{c}=X\setminus A} også være med i {\displaystyle {\mathcal {A}}}
3. Lukket under tellbare unioner: Hvis {\displaystyle (A\_{n})\_{n=1}^{\infty }} er en samling av mengder i {\displaystyle {\mathcal {A}}} er også unionen {\displaystyle \cup \_{n=1}^{\infty }A\_{n}} med i {\displaystyle {\mathcal {A}}}

og et *mål* {\displaystyle {\mathcal {A}}} på er en utvidet reell funksjon slik at

1. {\displaystyle \mu (A)\geq 0} for alle {\displaystyle A\in {\mathcal {A}}}
2. {\displaystyle \mu (\emptyset )=0}
3. Dersom {\displaystyle A\_{1},A\_{2},...} er en følge av parvis disjunkte delmengder av {\displaystyle {\mathcal {A}}}, altså slik at {\displaystyle A\_{i}\cap A\_{j}=\emptyset } for {\displaystyle i\neq j}, så er
{\displaystyle \mu {\Big (}\cup \_{n}A\_{n}{\Big )}=\sum \_{n}\mu (A\_{n})}.

En trippel {\displaystyle (\Omega ,{\mathcal {A}},\mu )} kalles for et målrom.

Egenskaper
----------

Et målrom sies å være *komplett* dersom alle delmengder av alle {\displaystyle A\in {\mathcal {A}}} med mål 0 også er i {\displaystyle {\mathcal {A}}}; altså dersom {\displaystyle A\in {\mathcal {A}},\mu (A)=0} og {\displaystyle B\subset A}, så er {\displaystyle B\in {\mathcal {A}}}. Ethvert målrom kan alltid utvides til et komplett målrom.

Eksempel
--------

La {\displaystyle \Omega =\{0,1\}}, og {\displaystyle {\mathcal {A}}} potensmengden til {\displaystyle \Omega }, altså

{\displaystyle {\mathcal {A}}=\{\emptyset ,\{0\},\{1\},\{0,1\}\}}.
Definer {\textstyle \mu } til å være

{\displaystyle \mu (\{0\})=\mu (\{1\})={\frac {1}{2}};\qquad \mu (\emptyset )=0;\qquad \mu (\Omega )=1}
Trippelen {\displaystyle (\Omega ,{\mathcal {A}},\mu )} er et målrom, og mer nøyaktig et sannsynlighetsrom, siden {\displaystyle \mu (\Omega )=1}.

Referanser
----------

1. ↑  McDonald og Weiss, *A course in real analysis*, side 24.
2. ↑  McDonald og Weiss, *A course in real analysis*, side 146.
3. ↑  McDonald og Weiss, *A course in real analysis*, side 148–149.

Litteratur
----------

* John. N McDonald og Neil A. Weiss (2013). *A Course in Real Analysis*. Elsevier. ISBN 978-0-123-87774-1.

|  |  |
| --- | --- |
| Oppslagsverk/autoritetsdata | MathWorld
 |
**James William Chappell** (født 25. mars 1915 i Huddersfield i England, død 3. april 1973 i Pinellas County i Florida) var en britisk ishockeyspiller som deltok i de olympiske leker 1936 i Garmisch-Partenkirchen og 1948 i London.

Familien emigrerte til Ontario i Canada da han var 10 år og Chappell lærte seg å spille ishockey. Han returnerte til England i 1935.

Chappell ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnlaget for OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og laget spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Chappell, Alexander Archer, James Borland, Edgar Brenchley, John Coward, Gordon Dailley, John Davey, Carl Erhardt, James Foster, John Kilpatrick, Archibald Stinchcombe og Robert Wyman. Chappell spilte seks kamper og scoret to mål

OL-medaljer
-----------

* 1936 Nazi-Tysklands flagg Garmisch-Partenkirchen - Gull **Gull** i ishockey Storbritannias flagg Storbritannia

EM og VM-medaljer
-----------------

* VM 1936 Nazi-Tysklands flagg Garmisch-Partenkirchen - Gull **Gull** i ishockey Storbritannias flagg
* VM 1937 Storbritannias flagg London - Sølv Sølv i ishockey Storbritannias flagg
* VM 1938 Tsjekkoslovakias flagg Praha - Sølv Sølv i ishockey Storbritannias flagg
* EM 1936 Nazi-Tysklands flagg Garmisch-Partenkirchen - Gull **Gull** i ishockey Storbritannias flagg
* EM 1937 Storbritannias flagg London - Gull **Gull** i ishockey Storbritannias flagg
* EM 1938 Tsjekkoslovakias flagg Praha - Gull **Gull** i ishockey Storbritannias flagg

Referanser
----------

Eksterne lenker
---------------

* (en) James Chappell – Olympedia Rediger på Wikidata

* (en) James Chappell – Sports-Reference (OL-resultater – arkivert) Rediger på Wikidata

* (en) James Chappell – Eurohockey.com Rediger på Wikidata

* (en) James Chappell – Hockeydb.com Rediger på Wikidata

* (en) James Chappell – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
***At the Mercy of Men*** er en amerikansk stumfilm fra 1918, regissert av Charles Miller.

Handling
--------

Vera Souroff, en ung russisk kvinne, blir kidnappet fra gaten og dratt inn i et værelse hvor tre offiserer fra tsarens vakt-styrke nettopp har spist et måltid. Lysene slukkes i rommet, og jenta blir utsatt for overgrep. Tsaren blir klar over denne forbrytelsen, men Vera kan ikke si med sikkerhet hvem av de tre offiserene som var den skyldige.

Tsaren beordrer grev Nicho, den eldste av de tre offiserene, til å gifte seg med kvinnen. Men alle tre blir tvunget til å overlate formuen deres til henne. Offiserene blir deretter sendt til fengsel. Men den russiske revolusjonen bryter løs, og Vera ønsker å redde ektemannen sin med fare for hennes eget liv.

Skuespillere
------------

* Alice Brady som Vera Souroff
* Frank Morgan som Grev Nicho
* Jack W. Johnston som Boris Litofsky
* Robert Walker som Grev Andreas
* C. Porches som Grev Michael
* Helen Lindroth som madam Souroff
* W.C. Carleton som major Souroff
* Yolande Duquette som grevinne Zaptine
* Tula Belle som Alice

Referanser
----------

1. ↑  AT THE MERCY OF MEN

Eksterne lenker
---------------

* (en) *At the Mercy of Men* på Internet Movie Database Rediger på Wikidata

* (en) *At the Mercy of Men* på AllMovie Rediger på Wikidata
**Caprivi** er en region i Namibia og har hentet sitt navn fra *Caprivi-stripen*. Regionen har omkring 90 000 innbyggere (2011).

Geografi
--------

Caprivi er et tropisk område med høye temperaturer og mye nedbør i regntiden fra desember til mars. Dette gjør regionen til den våteste regionen i Namibia. Terrenget er hovedsakelig sumper, sletter, våtområder og treområder.

Den er også hjemmet til 450 dyrearter som elefanter. Villmarken er beskyttet av flere naturreservater som Bwabwata, Mudumu, Lizauli, West Caprivi Game Park, Mahango Game Reserve og Mamili Nasjonalpark. Dyrene beveger seg fritt over den umerkede grensen til Botswana hvor Chobe Nasjonalpark ligger. Stripen har også nesten 70 prosent av fugleartene som finnes i Namibia. Katima Mulilo er den største byen, med betydelige steder som Choi, Chinchimane, Bukalo, Sibinda og Impaliola.

I tillegg til Zambezi-elven, inneholder også stripen Cuando og Kwando-elvene som danner grensen til Botswana. Bielver av elven har forskjellige navn som Linyata og Chobe. Provinsens østligste punkt er hvor Cuando møter Zambezi.

Historie
--------

Caprivi ble oppkalt etter den tyske kansleren Leo von Caprivi som forhandlet området til Tyskland i et bytte i 1890 med Storbritannia. Caprivi avtalte en annektering av området til Tysk Sydvest-Afrika for å gi Tyskland adgang til Zambezi som del av Zanzibar-traktaten.

Befolkning
----------

Ved folketellingen i 2011 hadde regionen en folkemengde på 90 596.

Rundt 17 000 er del av den etniske gruppen lozi som har totalt 556 000 mennesker i det vestlige Zambia, nordvestre Zimbabwe (70 000) og nordlige Botswana (14 000).

Der har vært etnisk spenning mellom loziene og ovamboene, den etniske majoritetsgruppen i det nordlige Namibia. Dette har ført til tidligere konflikter, inkludert opprettelsen av Caprivi Frigjøringsfront i 1994 som ønsker selvstyre for capriviloziene.

Regionen består av seks valgkretser:

* Kongola
* Linyanti
* Sibinda
* Katima Mulilo Urban
* Katima Mulilo Rural
* Kabe

Referanser
----------

1. ↑  *Namibia 2011 population and housing census indicators* Arkivert 2. oktober 2013 hos Wayback Machine. Namibia Statistics Agency, s. 2.

  


| * v
* d
* r
Namibias regioner |
| --- |
| Caprivi **·** Erongo **·** Hardap **·** Karas **·** Kavango **·** Khomas **·** Kunene **·** Ohangwena **·** Omaheke **·** Omusati **·** Oshana **·** Oshikoto **·** Otjozondjupa | Namibias flagg |
| ISO 3166-2:NA |

|  |  |
| --- | --- |
| Oppslagsverk/autoritetsdata | GeoNames
 |
**Atakent** er en by i provinsen Mersin i Tyrkia.

Geografi
--------

Atakent er en kystby ved Middelhavet i distriktet Silifke i provinsen Mersin. Leireslettene i Silifke ligger til vest for byen, og kystlinjen ligger til øst for byen. Byen ligger langs motorveien D 400. Distansen til Mersin er 67 kilometer, og til Silifke er det 15 kilometer. Koordinatene er 36°23′N 34°08′Ø. Befolkningen var i 2011 6 070.

Historie
--------

Ruinene etter den historiske byen ***Korasion*** som ble grunnlagt av Flavius Uranius, borgermesteren av den romerske provinsen Isauria mellom 367 og 375, ligger nordøst for byen. Den nye byen er en sammenslåing av fire Oghuz-tyrkerbyer i 1987. Gamlebyen er nå delt inn i to kvarterer, Susanoğlu i øst og Kapızlı i vest.

Økonomi
-------

Turisme er hovedinntektskilden til Atakent. Flere feriehus og campingplasser, samt nyere hoteller og klubber tiltrekker seg turister fra inn- og utland. Landbruk er også en viktig del av økonomien. Frukt, især jordbær, er kjente produkter fra byen.

Referanser
----------

1. ↑  Statistical Institute page Arkivert 27. september 2013 hos Wayback Machine.
2. ↑  «Arkivert kopi». Arkivert fra originalen 25. august 2010. Besøkt 16. august 2010.

|  |  |
| --- | --- |
| Oppslagsverk/autoritetsdata | GeoNames
 |
**Ole Nilsen** (født 15. oktober 1807, død 18. juli 1854) var en norsk malermester og stortingsrepresentant fra Drammen by 1851 til 1853. Drammen hadde tre representanter på Stortinget fra 1851 til 1853, av de 106 menn som var representanter på Stortinget da.

Han var gift med Maren Tollefsdatter, som han fikk tilsammen sju sønner og én datter med. Nilsen var født på gården Echen i Sigdal prestegjeld. Han vokste opp i Skoger og flyttet senere til Drammen. Ole Nilsen var maler og arbeidet seg opp til malermester. 

Ole Nilsen døde under koleraepidemien 18. juli 1854, 47 år gammel.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 639[Hentet fra Wikidata]
2. ↑  Ole Nilsen Arkivert 4. desember 2014 hos Wayback Machine. Norsk Samfunnsvitenskapelige datatjeneste

Kilder
------

* Lindstøl, Tallak (1857-1925) (1914). *Stortinget og statsraadet: samt tillæg*. Kristiania: Steen'ske bogtrykkeri. s. 639.

Eksterne lenker
---------------

* (no) Ole Nilsen hos Norsk senter for forskningsdata politikerarkiv (nedlagt) Rediger på Wikidata
*
**Petter Witnes** (født 3. november 1982 i Sarpsborg) er en norsk eiendomsaktør og tidligere profesjonell ishockeyspiller som spilte centerforward for Sparta Warriors. Witnes har også vært innom landslaget.

Witnes hadde en lang karriere for Sparta, blant annet som lagkaptein, men var tidvis mye plaget med skader, spesielt jumper's knee. Han ble karakterisert som en lagspiller med både gode offensive og defensive kvaliteter. Høydepunktet i karrieren var seriegull og NM-gull i 2010/2011-sesongen. Som eneste Sparta-spiller ble Witnes tatt ut til Norges Allstar-lag som møtte stjernene fra NHL til oppvisningskamp i Oslo Spektrum 21. desember 2004. I denne kampen scoret Witnes på NHL-målvakt Martin Brodeur. I 2014/2015 bestemte han seg for å legge opp.

Underveis i hockeykarrièren og etter endt karriere har Witnes satset på utdanning og jobb. Han har i dag en rekke ulike roller i næringslivet.

Witnes er gift og har tre barn.

Eksterne lenker
---------------

* Spillerinfo på sparta.no
* Spillerinfo på eliteprospects.com
* Næringslivsroller på prfoff.no
**Erinion Gil-galad** er en skikkelse i J.R.R. Tolkiens fantasiverden Midgard og dukker opp både i Silmarillion og Ringenes Herre.

  

Gil-galad var den siste av Noldo-høykongene i eksil i Midgard. Han var en alv av Finarfins hus, og ble gitt tittelen høykonge over eksil-noldoene i Beleriand etter Gondolins fall og Turgons bortgang. Gil-galads far var Orodreth, sønn av Angrod, som igjen var sønn av Finarfin, og hans mor var en Sindarinsk alv. Hans søster var Finduilas.

Hans farsnavn på quenya var Artanáro, overført til Rodnor på sindarin, men var mest kjent med hans morsnavn Gil-galad og hans *epessë* (honnørtittel), Ereinion.

Det er spekulert om at Gil-galad sto bak i Nargothrond mens Nargothronds hær – ledet av Turin og Orodreth – dro ut for å kjempe mot Glaurung, alle drakers far. Gil-galad klarte å rømme ut av byen selv om hans søster ble kidnappet, og han flyktet til Sirions munning og dro derfra til Balar-øyene. Etter Turgons dødsfall, gikk kongetittelen videre til Gil-galad – som var det siste overlevende, mannlige medlemmet av Finarfins hus. 

Etter vredens krig og slutten av første tideverv, grunnla Gil-galad et rike i kystområdet av Lindon langs kystene av Belegaer, den store sjøen. På dets høyde, strakte hans rike seg mot øst og så langt som til Tåkefjellene. I løpet av det meste av andre tideverv nøt Gil-galad godt av vennskapet til Númenoranerne. En stor númenoransk hær hjalp ham til å stå imot et angrep fra Sauron etter at han hadde smidd Den ene ringen. Gil-galad hadde spydet Aeglos.

Etter Númenors fall, dannet Gil-galad Det Siste Forbund med Elendil som var høykongen over Dúnedain, mot Sauron som hadde overlevd destruksjonen av Númenor og returnert til hans rike, Mordor. Det siste Forbund vant en stor seier i slaget ved Dagorlad, og beleiret deretter Barad-dûr i syv år. I løpet av den harde beleiringen av Barad-dûr (slaget ved Dommedagsberget), ble begge høykongene drept.

Historien om Gil-galad levde videre gjennom tredje tideverv, det vil si, gjennom Ringenes Herre-historien.

Portal: Litteratur
**Gila** er ei sideelv til elva Colorado i det sørvestlige USA. Den er 1 014 km lang og har utspring i Sierra County i den vestlige delen av delstaten New Mexico. Den renner først mot sørvest og dreier deretter mot vest inn i Arizona. I Arizona renner den mot sørvest forbi byen Safford, og langs den sørlige del av Gilafjellene. Øst for Phoenix dreier den brått mot sør, og deretter mot vest igjen ved byen Gila Bend. Deretter renner elva mot sørvest og løper sammen med Colorado nær Yuma.

På begynnelsen av 1900-tallet var det mulig å seile på den nedre delen av elva i mindre båter, men i dag er elva sperret ved Coolidge-demningen.

I henhold til freden i Guadalupe Hidalgo fra 1848 skulle elva danne grensa mellom USA og Mexico, hvilket den også var fram til 30. juni 1854, da Gadsden-avtalen trådte i kraft. Den innebar en grenseforskyvning sørover, idet Mexico solgte et område på 77 000 km² til USA for 10 millioner dollar.

Eksterne lenker
---------------

* (en) Gila River – kategori av bilder, video eller lyd på Commons Rediger på Wikidata

Elva Gila nedstrøms fra Coolidge-demningen.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** SUDOC **·** GeoNames **·** GNIS
 |
Neslehår hos en brennesle
**Neslehår** eller **brennhår** er en type stive hår som skaper smerte eller kløe dersom man kommer i kontakt med dem. De fungerer som forsvarsmekanisme hos mange planter, fugleedderkopper og larver av mange sommerfugler.

Navnet «nesle» henviser til brennesle, og slike hår er en av de mange hovedmåtene planter fra mange familier av planter forsvarer seg mot beiting. Enkelte kaktuser har en kombinasjon av pigger og neslehår. Mange søramerikanske fugleedderkopper har ikke spesielt kraftig gift, og forsvarer seg i stedet ved å gni bakbeina mot bakkroppen og på den måten sende ut en sky av skarpe, små hår med mothaker som skaper irritasjon og kløe, særlig hos pattedyr. Samme fenomen forekommer hos mange sommerfugglarver, slik som for eksempel larvene neslesommerfugl, men disse har ingen mulighet til sende hår mot mot rovdyr på samme måte som edderkoppene. Hårene er glassaktige og med mothaker, og vil kunne brekke av og kastes ut i lufta dersom larven blir berørt.

Neslehår, særlig luftbårne neslehår, kan gi allergiske reaksjoner i huden i form av hevelse, utslett og/eller kløe. Reaksjonen kan vare i flere timer eller dager. Neslehår i øynene kan gi mer alvorlige konsekvenser i form av hevelser på selve øyet, kalt *Ophthalmia nodosa* som forekommer når leslehår med mothaker setter seg fast i hornhinnen. I slike tilfeller bør øyet renses med store mengder med kaldt vann så fort som mulig før man oppsøker lege. Folk som omgås organismer med luftfårne leslehår, særlig hårsparkende edderkopper anbefales å bruke vernebriller.

Referanser
----------

1. ↑  Roth, L.M.; Eisner, T. (1. januar 1962). «Chemical Defenses of Arthropods» (PDF). *Annual Review of Entomology*. 7 (1): 107–136. doi:10.1146/annurev.en.07.010162.000543. Besøkt 10.04.2013.
2. ↑  Chao-Kai Hsu, Mark Ming-Long Hsur, Rick C. West, Yau-I Chu: Skin Injury Caused by Urticating Hair of Tarantula. Dermatologica Sinica. September 2007, S. 232-237
3. 1 2  Norris, J.H.; Carim, Z.I.; Morrell, A.J. (2010). «Spiderman's eye» (PDF). *The Lancet*. 375 (9708): 92. doi:10.1016/s0140-6736(09)61672-x. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 10. april 2013.  «Arkivert kopi» (PDF). Arkivert fra originalen (PDF) 25. desember 2014. Besøkt 10. desember 2017.
**Gil Manhães Vianna Júnior**, kjent som **Gil Vianna** (født 10. juli 1965 i Campos dos Goytacazes i delstaten Rio de Janeiro i Brasil, død 19. mai 2020 samme sted) var en brasiliansk politiker og polititjenestemann.

Liv og virke
------------

Vianna var først i lengre til politimann i militærpolitiet, før han i 2009 første gang ble innvalgt i byrådet i hjembyen Campos dos Goytacazes. Dette vervet innehadde han frem til 2016.

Han stilte i 2014 også til valg som representant til delstatsparlamentet. Han ble bare vararepresentant, men rykket inn i parlamentet i 2017 etter at Pedro Fernandes Neto gikk ut for å overta som guvernør etter Luiz Fernando Pezão. Ved valget 2018 ble han så innvalgt i delstatsdepartementet direkte, og var medlem der inntil sin død.

Som politiker tilhørte han først Partido Socialista Brasileiro, og senere Partido Social Liberal.[] Han stod nær Jair Bolsonaros sønn Flávio Bolsonaro.[]

Vianna ble den 11. mai 2020 innlagt på Unimed-sykehuset i hjembyen med symptomer på covid-19,[] og der døde han den 19. mai 2020.

Referanser
----------

1. 1 2 3 4   divulgacandcontas.tse.jus.br[Hentet fra Wikidata]
2. 1 2   g1.globo.com[Hentet fra Wikidata]
3. ↑  Valgresultater for Campos dos Goytacazes Arkivert 10. oktober 2020 hos Wayback Machine. lest 21. juli 2020.
4. ↑   .  Manglende eller tom `|tittel=` (hjelp)

Kilder
------

* Gil Vianna, deputado estadual no Rio, morre vítima da Covid-19
* Deputado Estadual Gil Vianna morre com Covid-19 em hospital particular de Campos, no RJ
* Deputado do PSL, Gil Vianna, morre de COVID-19 no Rio de Janeiro
**Baard Syrrist** (født 14. juli 1950) er en norsk jurist og tidligere næringslivsleder. Syrrist var tidligere administrerende direktør i Nordea Bank Norge og konserndirektør og medlem av konsernledelsen i Nordea.

Syrrist er utdannet jurist fra Universitetet i Oslo. I november 2000 ble Syrrist, da konserndirektør i Christiania Bank og Kreditkasse, utnevnt til Executive Vice President i Nordea og medlem av den utvidede konsernledelsen og sjef for Retail Banking Norway. Fra 2004 ble Syrrist utnevnt som nestleder i Group Human Resources i Nordea. Syrrists ansvarsområde omfattet HR-funksjonen i Retail Banking.

Syrrist er tidligere nestleder i styret i Finansnæringens Hovedorganisasjon, nå Finans Norge. Han har også vært nestleder i styret i Eksportfinans.

Referanser
----------

1. ↑  «Baard Syrrist utnevnt som nestleder i Group Human Resources» Arkivert 14. juli 2014 hos Wayback Machine. Nordea, 13. oktober 2004
2. ↑  «Bjørn Kristoffersen ny leder i FNH» Arkivert 14. juli 2014 hos Wayback Machine. FHO, 10. april 2003
3. ↑  «New Elected Officers at Eksportfinans», *Sec.gov*